नई दिल्ली : राष्ट्रीय जांच एजेन्सी (एनआईए) दक्षिणी भारत में कुछ प्रतिष्ठानों पर मुंबई हमले जैसी वारदात को अंजाम देने की साजिश रचने वाले पाकिस्तान के राजनयिक अमीर जुबैर सिद्दीकी के खिलाफ इंटरपोल के माध्यम से रेड कार्नर नोटिस जारी कराने में लगी है। श्रीलंका में वीजा काउंसलर के पद पर रह चुका अमीर जुबैर एनआईए की वांछित अपराधियों की सूची में शामिल है और एजेन्सी ने एक महीने पहले ही उसके खिलाफ आरोप पत्र दायर किया था। उसके खिलाफ यह आरोप पत्र जासूसी और आतंकवादी हमले की साजिश रचने के सिलसिले में दर्ज किया गया था।